CRC ควัก 100 ลบ. เปิด “ซูเปอร์มาร์เก็ตสแตนด์อโลน” ยกระดับนวัตกรรมค้าปลีก
CRC ลงทุนงบ 100 ลบ. ส่ง “Tops Market” ลุยเปิดโมเดลใหม่ “ซูเปอร์มาร์เก็ตสแตนด์อโลนแห่งแรก” สาขาพัฒนาการ 30 รองรับกำลังซื้อลูกค้าและปักธงขยายตัวทำเลที่ตั้ง มุ่งพัฒนาและยกระดับนวัตกรรมค้าปลีกอนาคต
CRC ลงทุนงบ 100 ลบ. ส่ง “Tops Market” ลุยเปิดโมเดลใหม่ “ซูเปอร์มาร์เก็ตสแตนด์อโลนแห่งแรก” สาขาพัฒนาการ 30 รองรับกำลังซื้อลูกค้าและปักธงขยายตัวทำเลที่ตั้ง มุ่งพัฒนาและยกระดับนวัตกรรมค้าปลีกอนาคต
11 เม.ย. 2565

นายสเตฟาน คูม ประธานเจ้าหน้าที่บริหาร บริษัท เซ็นทรัล ฟู้ด รีเทล จำกัด ในเครือ บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC เปิดเผยว่า บริษัทฯ เดินหน้าขยายธุรกิจ ทุ่มงบลงทุน 100 ล้านบาท ผลักดัน “ท็อปส์ มาร์เก็ต” เปิดโมเดลใหม่ “ซูเปอร์มาร์เก็ตสแตนด์อโลนแห่งแรก” สาขาพัฒนาการ 30 บนพื้นที่ขนาดกว่า 3,400 ตารางเมตร พร้อมพื้นที่จอดรถ รับพฤติกรรมผู้บริโภคยุคใหม่ที่นิยมช้อปสินค้าใกล้บ้าน หมดกังวลเรื่องการเดินทาง รองรับกำลังซื้อลูกค้าและการขยายตัวของที่อยู่อาศัยชั้นดี โซนกรุงเทพฯ ตะวันออก จัดเต็มสินค้ากว่า 17,000 รายการ นำเสนอในรูปแบบ 7 Room concepts เปิดพื้นที่เช่าสำหรับร้านค้า
ทั้งนี้พร้อมนำเสนอนวัตกรรมเพื่อการให้บริการและสร้างสังคมที่ยั่งยืน ตอกย้ำยุทธศาสตร์ CRC Retailligence ที่มุ่งพัฒนาและยกระดับนวัตกรรมค้าปลีกแห่งอนาคตอย่างไม่หยุดนิ่ง เติมเต็มทุกประสบการณ์ให้กับลูกค้าเพื่อเป็นศูนย์กลางการใช้ชีวิตของผู้คน (Central to Life) เพื่อตอกย้ำการเป็นซูเปอร์มาร์เก็ตที่ดีที่สุดของคนไทย ท็อปส์ มาร์เก็ต
โดยมองเห็นศักยภาพด้านกำลังซื้อของกลุ่มผู้บริโภคและทำเลที่ตั้งซึ่งเป็นย่านที่อยู่อาศัยชั้นดีของกรุงเทพฯ โซนตะวันออก ที่มีอสังหาริมทรัพย์รายใหญ่หลายรายปักธงพัฒนาเป็นโครงการที่อยู่อาศัยขนาดใหญ่ และเป็นถนนสายสำคัญที่เชื่อมต่อการเดินทางครอบคลุม โซนพัฒนาการ-ศรีนครินทร์ และ อ่อนนุช
ส่วน ท็อปส์ มาร์เก็ต ซูเปอร์มาร์เก็ตสแตนด์อโลน สาขา พัฒนาการ 30 รองรับไลฟ์สไตล์ผู้บริโภคในทุกเจนเนอเรชั่น ครบครันด้วยสินค้าคุณภาพกว่า 17,000 รายการ นำเสนอสินค้าแบบ Room concept กับ 7 โซนไฮไลท์ ได้แก่ Healthiful จัดเต็มสินค้าที่ดีต่อสุขภาพ, Snacker รวมขนมขบเคี้ยวยอดนิยมหลากหลายจากทั่วทุกมุมโลก, Asian Flavours สินค้าอาหารสำหรับเอเชียเลิฟเวอร์ ทั้งญี่ปุ่น เกาหลี จีน อินเดีย และ เวียดนาม, The BAKER ที่สุดของความอร่อยของเมนูเบเกอรี่ อบ สดใหม่, LOOKS รวมไอเทมบิ้วตี้ที่ตอบโจทย์ทุกสไตล์
รวมทั้งเกาหลีและเอเชีย, Baby &amp; Me ครบครันสินค้าเพื่อแม่และเด็ก และ PETSTER โซนสินค้าเพื่อคนรักสัตว์เลี้ยง และยังมีโซนร้านค้าเช่า อาทิ “Tops care” ร้านจำหน่ายยา เวชภัณฑ์ และผลิตภัณฑ์เพื่อสุขภาพ ที่พร้อมบริการให้คำปรึกษาโดยเภสัชกร “สุกี้หมีแฟมิลี่” ร้านสุกี้สูตรเด็ดสไตล์จีนที่ได้เลือกสรรแต่วัตถุดิบที่ดีและมีคุณภาพ รวมถึง “ฟู้ด ทรัค” (Food Truck) เพื่อให้ผู้ประกอบการรายย่อยมีพื้นที่ในการจำหน่ายสินค้า
ทั้งนี้ พร้อมเติมเต็มประสบการณ์ การช้อปปิ้งแบบไร้รอยต่อ หรือ “ออมนิแชลแนล” (Omni-Channel) ด้วยบริการผู้ช่วยช้อปส่วนตัว (Personal Shopper) และ “ควิก คอมเมิร์ซ” (Quick Commerce) เพียงแอดไลน์ @TopsThailand, ช้อปออนไลน์อยู่ที่ไหนก็ช้อปได้ที่ www.tops.co.th พร้อมส่งฟรีถึงบ้านด้วยบริการ Home Delivery เมื่อช้อปสินค้าครบ 1,500 บาท และช้อปถูกใจส่งไวถึงบ้านผ่านเดลิเวอรี่พาร์ทเนอร์บนแอพพลิเคชั่น Grab เลือก GrabMart และ Foodpanda เพียงค้นหา Tops market ก็สั่งสินค้าได้ง่ายๆ
นอกจากนี้มุ่งสร้างความยั่งยืนด้านสิ่งแวดล้อม ได้แก่ มีจุดบริการสถานีชาร์จรถยนต์พลังงานไฟฟ้า EV (Electric Vehicle) จำนวน 2 สถานี เพื่อรองรับลูกค้าที่เดินทางด้วยรถอีวีคาร์ก่อให้เกิดการใช้พลังงานสะอาดในการเดินทาง, ตู้เย็นประหยัดพลังงานแบบนวัตกรรมระบบทำความเย็น ช่วยลดการใช้พลังงาน ลดคาร์บอนฟุตพรินท์ พร้อมเสริมทัพการให้บริการด้วยเทคโนโลยีที่ล้ำสมัย, น้องเต็มใจ หุ่นยนต์ผู้ช่วยบริการอัจฉริยะ นวัตกรรมปัญญาประดิษฐ์ (Artificial Intelligence: AI) ,เครื่องชำระค่าสินค้าด้วยตัวเอง (Self-Checkout) ที่รับชำระทั้งเงินสดและบัตรเครดิต, Mobile POS เสริมความรวดเร็วและคล่องตัวในการชำระค่าสินค้าไม่ต้องต่อคิว
รวมทั้งสร้างการมีส่วนร่วมของคนในพื้นที่เชิญชวนลูกค้ามาเปลี่ยนขยะให้มีคุณค่า ร่วมจัดการขยะและของเหลือใช้ภายในบ้านแบบครบวงจร กับโครงการ “ท็อปส์ มาร์เก็ต x รีไซเคิลเดย์” (Tops market x Recycle Day Thailand) เปิดจุด Drop Point รีไซเคิลเดย์ ทุกวัน ศุกร์ เสาร์ อาทิตย์ เวลา 09.00 – 19.00 น. เพื่อรับซื้อวัสดุรีไซเคิลแบบไม่มีขั้นต่ำ อาทิ พลาสติก รวมท่อ PVC ขวด PET, พลาสติก, กระดาษ กล่องกระดาษ, ขวดแก้ว, กระป๋องอลูมีเนียมและโลหะ, อิเล็กทรอนิกส์และอุปกรณ์ไฟฟ้า, เหล็ก สังกะสี และเชิญชวนบริจาคคะแนน รีไซเคิล ทุก 1 คะแนน เท่ากับ 1 บาท โดยท็อปส์ มาร์เก็ต ร่วมสมทบทุนอีก 1 บาท นำเงินสนับสนุนโครงการ “ขวดเปล่า ไม่สูญเปล่า” วัดจากแดง จังหวัดสมุทรปราการ เพื่อแปรรูปเป็นชุด PPE มอบให้วัดและพนักงานเก็บขยะ
อย่างไรก็ตามเพื่อเป็นการฉลองรับการเปิดท็อปส์ มาร์เก็ต ซูเปอร์มาร์เก็ตสแตนด์อโลนแห่งแรกใจกลางพัฒนาการ 30 ได้มอบ 4 โปรโมชั่นสุดพิเศษ อาทิ บัตรของขวัญมูลค่า 150 บาท เมื่อช็อปสินค้าครบ 1,500 บาทขึ้นไปต่อใบเสร็จ ตั้งแต่วันที่ 8 – 14 เมษายน 2565, คูปองส่วนลด รวมมูลค่า 100 บาท เมื่อ @Line Store ท็อปส์ มาร์เก็ต สาขาพัฒนาการ 30 ตั้งแต่วันนี้ – 7 พฤษภาคม 2565  รับของสมนาคุณเมื่อซื้อสินค้าครบ 1,500 บาทขึ้นไไปต่อใบเสร็จ ตั้งแต่วันที่ 15 เมษายน – 8 พฤษภาคม 2565 และสินค้าราคาพิเศษอีกมากมาย ฯลฯ
สำหรับ ท็อปส์ มาร์เก็ต สาขาพัฒนาการ 30 ซูเปอร์มาร์เก็ตสแตนด์อโลนแห่งแรก พร้อมเปิดให้บริการแล้ววันนี้ ทุกวันตั้งแต่เวลา 07.00 – 22.00 น. ติดตามข้อมูลเพิ่มเติมได้ ที่ www.tops.co.th, เฟซบุ๊ก TopsThailand, หรือแอปพลิเคชันไลน์ @TopsThailand